Document ID: 32004R1742

UREDBA KOMISIJE (ES) št. 1742/2004
z dne 7. oktobra 2004
o spremembi Uredbe (EGS) št. 2235/92 o določitvi podrobnih pravil za izvajanje pomoči za porabo svežih mlečnih proizvodov na Kanarskih otokih
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1454/2001 z dne 28. junija 2001 o uvedbi posebnih ukrepov za nekatere kmetijske proizvode za Kanarske otoke in o razveljavitvi Uredbe (EGS) št. 1601/92 (Poseican) (1) in zlasti člena 8(2) Uredbe,
ob upoštevanju naslednjega:
(1)
Člen 1(1) Uredbe Komisije (EGS) št. 2235/92 (2) določa, da se pomoč za na Kanarskih otokih proizvedene sveže proizvode iz kravjega mleka za prehrano ljudi izplača do količine 44 000 ton polnega mleka za obdobje dvanajstih mesecev.
(2)
Zadnja ocena, ki so jo posredovali španski organi oblasti, kaže, da bo meja porabe v višini 44 000 ton v bližnji prihodnosti verjetno presežena. Zato je treba to mejo povečati na 50 000 ton.
(3)
Uredbo (EGS) št. 2235/92 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
V členu 1(1) Uredbe (EGS) št. 2235/92 se „44 000 ton“ nadomesti s „50 000 ton“.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. oktobra 2004

Labels: 18
17
19